E-4715/2005

Mál þetta, sem dómtekið var 18. desember s.l., að loknum munnlegum málflutningi, er höfðað fyrir Héraðsdómi Reykjavíkur af A, [...], Reykjavík, f.h. barna sinna C, [...], og D, [...], með stefnu birtir 21. júní 2005 á hendur B.

Dómkröfur stefnanda eru þær, að stefndi yrði dæmdur faðir sona hennar, C og D, og að stefndi yrði dæmdur til greiðslu meðlags með börnunum með vísan til barnalaga. Þá krafðist stefnandi málskostnaðar, að viðbættum virðisaukaskatti.

Dómkröfur stefnda voru þær, að málinu yrði vísað frá dómi, en til vara að hann yrði sýknaður af öllum kröfum stefnanda. Þá krafðist stefndi málskostnaðar úr hendi stefnanda, auk virðisaukaskatts.

Með úrskurði Héraðsdóms Reykjavíkur, dagsettum 18. janúar 2006, var frávísunarkröfu stefnda hafnað.

II

Í stefnu kveður stefnandi málavexti vera þá að hún hafi haft kynmök við stefnda á getnaðartíma drengjanna, C og D, sem fæddir eru [...]. Krafðist stefnandi þess, svo unnt yrði að skera úr um faðerni drengjanna, Að DNA-rannsókn færi fram.

Kröfu sína um feðrun barnanna byggir stefnandi á 5. mgr. 4. gr. barnalaga nr. 76/2003, sbr. og II. kafla sömu laga.

Kröfu um meðlag byggir stefnandi á 6. mgr. 57. gr. barnalaga.

Kröfu um málskostnað byggir stefnandi á 11. gr. barnalaga nr. 76/2003.

Kröfu um virðisaukaskatt á málflutningsþóknun byggir stefnandi á lögum nr. 50/1988, um virðisaukaskatt.

III

Stefndi byggði sýknukröfu sína á því að ekkert sé fram komið í málinu sem styðji fullyrðingu stefnanda, að stefndi sé faðir sona hennar.

Málskostnaðarkröfu byggir stefndi á 1. mgr. 130. gr. laga nr. 91/1991.

kröfu um virðisaukaskatt á málflutningsþóknun byggir stefndi á lögum nr. 50/1988, en stefndi sé ekki virðisaukaskattskyldur og beri því nauðsyn til að fá skattinn tildæmdan úr hendi stefnanda.

IV

Eins og áður greinir hefur mál þetta verið flutt um frávísunarkröfu stefnda, en kröfunni var hafnað með úrskurði 18. janúar 2006. Í kjölfar þess var stefnda gert að gangast undir DNA- rannsókn, í því skyni að skera úr um faðerni sona stefnanda.

Niðurstaða blóðrannsóknar lá fyrir hinn 6. júlí 2006. Niðurstaða hennar var að öll erfðamörk, sem börnin höfðu tekið að erfðum frá föður reyndust einnig vera fyrir hendi í blóði stefnda. Samkvæmt rannsókninni samrýmdust niðurstöður hennar því að stefndi sé faðir sona stefnanda, D og C. Líkurnar er taldar vera meiri en 99%.

Með því að niðurstaða rannsóknarinnar er svo afgerandi, og með vísan til 17. gr. laga nr. 76/2003 er komin fram lögfull sönnun þess að stefndi sé faðir drengjanna. Samkvæmt því verður stefndi dæmdur faðir drengjanna D og C. Samkvæmt 1. mgr. sbr. 6. mgr. 57. gr. laga nr. 76/2003, skal stefndi einnig dæmdur til greiðslu meðlags, en þó ekki lengra aftur í tímann en eitt ár frá því að krafa var sett fram, eða ári fyrir birtingu stefnu í máli þessu.

Rétt þykir að hvor aðila beri sinn kostnað af málinu.

Gjafsóknarkostnaður stefnanda, 195.550 krónur, greiðist úr ríkissjóði, þar með talin málflutningsþóknun lögmanns hennar, Þ-kvk-ef H-kvk-ef, 190.000 krónur. Hefur þá ekki verið tekið tillit til virðisaukaskatts.

H-kvk-nf Þ-kvk-nf héraðsdómari kvað upp dóminn.

D ó m s o r ð :

Stefndi, B, er faðir C og D, fæddum [...], og skal hann greiða með þeim meðal meðlag eins og það er ákveðið hverju sinni af Tryggingastofnun ríkisins, frá 21. júní 2004 til fullnaðs 18 ára aldurs þeirra.

Málskostnaður fellur niður.

Gjafsóknarkostnaður stefnanda, A, 195.550 krónur, þar með talin málflutningsþóknun lögmanns hennar, Þ-kvk-ef H-kvk-ef hdl., 190.000 krónur greiðist úr ríkissjóði.

H-kvk-nf Þ-kvk-nf